 233. பிறர்செயு முதவியிற் பெரிதொன் றின்றே.  பிறர் நமக்குச் செய்யும் உதவியைவிட பெரியது ஒன்றுமில்லை.  234. உதவியிற் சிறந்த துற்றுழி யுதவல்.  துன்பம் ஏற்பட்ட சமயத்தில் செய்யப்படும் உதவியே சிறந்த உதவி ஆகும்.  235. உயர்ந்தது கைம்மா றுகவா துதவல்.  உதவியில் உயர்ந்தது பதிலுக்கு எதையும் எதிர்பார்க்காமல் செய்யப்படும் உதவி ஆகும்.  236. அறிதலெஞ் ஞான்று மதைநினைந் தொழுகல்.  நன்றி அறிதல் என்பது செய்த உதவியை எப்பொழுதும் நினைவில் வைத்துக் கொள்வது ஆகும்.